smcproject/ml-wiki-sentences huggingface dataset:
തുടർന്നുള്ള ടെലിവിഷൻ വേഷങ്ങളിൽ ഷാർപ്സ് സ്വോർഡ് (1995), കമിംഗ് ഹോം (1998) എന്നിവ ഉൾപ്പെടുന്നു.
1996-ൽ ഗൈ ജെൻകിൻ സംവിധാനം ചെയ്തതും കോൺ‌വാളിലെ ഫോവെയിൽ , ചിത്രീകരിച്ചതും ആയ ടെലിവിഷൻ ചലച്ചിത്രമായ ലോർഡ് ഓഫ് മിസ്രുൾ എന്ന ചിത്രത്തിലൂടെ അഭിനയരംഗത്ത് മോർട്ടിമർ തുടർന്നു.
1996 ലും മോർട്ടിമർ തന്റെ ആദ്യ ഫീച്ചർ ചിത്രമായ വാൾ കിൽമറിനൊപ്പം ദ ഗോസ്റ്റ് ആന്റ് ദ ഡാർക്ക്നെസ് , കമിംഗ് ഓഫ് ഏജിലെ കഥ പറയുന്ന ദി ലാസ്റ്റ് ഓഫ് ദി ഹൈ കിംഗ്സ് എന്നീ ചിത്രത്തിലും അഭിനയിച്ചു.
മോർട്ടിമർ 2007 സെപ്റ്റംബറിൽ ഒരു ഫിലിം പ്രീമിയറിൽ
1998-ൽ എലിസബത്തിൽ കാറ്റ് ആഷ്‌ലിയായും ടെലിവിഷൻ മിനി സീരീസായ സൈഡർ വിത്ത് റോസിയിൽ മിസ് ഫ്ലിൻ ആയും അഭിനയിച്ചു.
ഇത് ടെലിവിഷനിൽ സംപ്രേക്ഷണത്തിന് അനുയോജ്യമാക്കിയത് അവളുടെ പിതാവ് ആണ്.
1999-ൽ, അവൾ മൂന്ന് വേഷങ്ങൾ ചെയ്തു: നോട്ടിംഗ് ഹില്ലിൽ ഹഗ് ഗ്രാന്റ് ജന്മം കൊടുത്ത "പെർഫെക്ട് ഗേൾ " ; ടെലിവിഷൻ മിനി സീരീസായ നോഹാസ് ആർകിൽ എസ്ഥേർ ; സ്‌ക്രീം 3യിൽ ഒരു സിനിമയ്ക്കുള്ളിലെ ചിത്രത്തിലെ താരം ആഞ്ചലീന.
2009-ലെ ടൊറന്റോ അന്താരാഷ്ട്ര ചലച്ചിത്രമേളയിൽ മോർട്ടിമർ
2000-ൽ, ബ്രാനാഗിന്റെ ലവ്സ് ലേബർസ് ലോസ്റ്റ് എന്ന സംഗീത ചലച്ചിത്രത്തിൽ മോർട്ടിമർ കാതറിൻ ആയി വേഷമിട്ടു.
അവിടെ നടനും ഭാവി ഭർത്താവുമായ അലസ്സാൻഡ്രോ നിവോളയെ കണ്ടുമുട്ടി.
അവലംബം പുറത്തേക്കുള്ള കണ്ണികൾ Emily Mortimer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Emily Mortimer Emily Mortimer at Rotten Tomatoes
എമിലി മർഫി
ഒരു കനേഡിയൻ ന്യായാധിപയും സ്ത്രീവിമോചന പ്രവർത്തകയും എഴുത്തുകാരിയുമായിരുന്നു എമിലി മർഫി .
1916-ൽ ബ്രിട്ടീഷ് സാമ്രാജ്യത്തിലെ ആദ്യത്തെ വനിതാ ന്യായാധിപയായി ചുമതലയേറ്റു.
ഫേമസ് ഫൈവ് എന്നറിയപ്പെട്ട കാനഡയിലെ അഞ്ച് സ്ത്രീവിമോചന പ്രവർത്തകരിൽ ഒരാളായിരുന്നു.
എന്നാൽ, കാനഡയിലെ കുടിയേറ്റക്കാർക്കെതിരായ നിലപാടുകളിൽ പിൽക്കാലത്ത് വിമർശനം നേരിട്ടു.
ഐസക്-എമിലി ഫെർഗൂസൻ ദമ്പതികളുടെ മകളായി ഒൺടേറിയോയിലെ കുക്സ്ടൗണിൽ ഒരു സമ്പന്ന കുടുംബത്തിൽ ജനിച്ചു.
പിതാവ് ഐസൿ ഫെർഗൂസൻ ഒരു പ്രമുഖ വ്യാപാരിയും ഭൂവുടമയുമായിരുന്നു .
ലിംഗഭേദമില്ലാതെ കുട്ടികളെ വളർത്തുന്നതിൽ ശ്രദ്ധാലുവായിരുന്നു പിതാവ്.
തന്റെ രണ്ട് ജ്യേഷ്ഠന്മാരോടൊത്ത് വേർതിരിവറിയാതെയുള്ള കുട്ടിക്കാലമായിരുന്നു എമിലിയുടേത്.
മകൾക്ക് ഔപചാരിക വിദ്യാഭ്യാസം നൽകാനും എമിലിയുടെ മാതാപിതാക്കൾ ശ്രദ്ധിച്ചു.
ടൊറന്റോയിലെ ബിഷപ്പ് സ്റ്റ്രാചൻ സ്കൂളിലായിരുന്നു ആദ്യകാല വിദ്യാഭ്യാസം.
1887-ൽആർതർ മർഫിയുമായുള്ള വിവാഹം നടന്നു.
തുടർന്ന് മാഡലീൻ, ഈവ്ലിൻ, ഡോറിസ്, കാത്ലീൻ എന്നിങ്ങനെ നാലു പെണ്മക്കളുടെ അമ്മയായി.
ഇതിൽ ഡോറിസ് ഡിഫ്തീരിയ പിടിപെട്ട് മരണമടഞ്ഞു.
ഡോറിസിന്റെ മരണശേഷം വാസസ്ഥലം മാറുവാൻ തീരുമാനിച്ച ആ കുടുംബം 1903-ൽ മാനിറ്റോബയിലെ സ്വാൻ റിവർ എന്ന സ്ഥലത്തേക്കും പിന്നീട് 1907-ൽ ആൽബെർട്ടയിലെ എഡ്മൺടൻ എന്ന സ്ഥലത്തേക്കും താമസം മാറി.
ഒരു ആംഗ്ലിക്കൻ പാതിരിയായിരുന്നു എമിലിയുടെ ഭർത്താവ്.
ഒഴിവ് സമയങ്ങളിൽ ചുറ്റുപാടുകളിലേക്കിറങ്ങിച്ചെന്ന എമിലി ആ പ്രദേശത്തെ ദാരിദ്യത്തെ കുറിച്ച് കൂടുതൽ ബോധവതിയായി.
സാമൂഹ്യപ്രവർത്തനത്തിൽ
40-ആം വയസ്സിൽ തന്റെ മക്കൾ അവരുടേതായ ജീവിതം തുടങ്ങിയതോടെയാണ് എമിലി തന്റെ സാമൂഹ്യപ്രവർത്തനങ്ങൾ ആരംഭിച്ചത്.
വീട്ടമ്മമാർക്ക് പുതിയ ആശയങ്ങൾ ചർച്ച ചെയ്യുവാനും, ഒരുമിച്ച് പ്രവർത്തിക്കുവാനുമുള്ള കൂട്ടായ്മകൾ സംഘടിപ്പിക്കുകയാണ് എമിലി ആദ്യം ചെയ്തത്.
ഇതോടൊപ്പം തന്നെ തനിക്കു ചുറ്റുമുള്ള സമൂഹത്തിലെ കഷ്ടതയനുഭവിക്കുന്നവരേ കുറിച്ചും അവരുടെ മോശപ്പെട്ട ജീവിതസാഹചര്യങ്ങളേക്കുറിച്ചും അവർ സംസാരിച്ചു.
ഇക്കാലത്ത് ആൽബർട്ടയിലെ ഒരു സ്ത്രീയുടെ ഭർത്താവ് തന്റെ ഭൂമി വിൽക്കുകയും ഒപ്പം ഭാര്യയേയും കുട്ടികളേയും ഉപേക്ഷിക്കുകയും ചെയ്തു.
അക്കാലത്ത് നിയമപരമായി ഭാര്യക്ക് ഭൂസ്വത്തിൽ അവകാശമുണ്ടായിരുന്നില്ല.
പണമോ കിടപ്പാടമോ ഇല്ലാതെയായ അവരുടെ ദൈന്യത എമിലി മർഫി നേരിട്ടറിയുകയുണ്ടായി.
ഈ സംഭവം അവരെ സ്ത്രീകളുടെയും കുട്ടികളുടെയും അവകാശസംരക്ഷണത്തിനായി പ്രവർത്തിക്കാൻ കൂടുതൽ പ്രേരിപ്പിച്ചു.
ആ പ്രദേശത്തെ ഗ്രാമീണസ്ത്രീകളുടെ പിന്തുണയോടെ ഭൂമിയുടെ അവകാശം സ്ത്രീകൾക്കു കൂടി ലഭ്യമാക്കാൻ അവർ ഭരണകൂടത്തിൽ സമ്മർദ്ദം ചെലുത്തി.
അവരുടെ ശ്രമഫലമായി 1916-ൽ ആൽബർട്ടയിലെ നിയമനിർമ്മാണസഭ ഭാര്യക്ക് ഭർത്താവിന്റെ ഭൂസ്വത്തിൽ മൂന്നിലൊന്ന് അവകാശം കൽപ്പിച്ചുകൊണ്ട് ഡോവർ ആക്റ്റ് എന്ന നിയമം നടപ്പിൽ വരുത്തി.
ഈ വിജയത്തോടെ എമിലി മർഫി ഒരു സ്ത്രീവിമോചക പ്രവർത്തക എന്ന നിലയിൽ പരക്കെ അറിയപ്പെട്ടു.
എമിലി ബ്രോണ്ടി ഇംഗ്ലീഷ് വിലാസം https://ml.wikipedia.org/wiki/Emily_Bronte
ഇംഗ്ലീഷുകാരിയായ നോവലിസ്റ്റും കവയിത്രിയുമാണ് എമിലി ബ്രോണ്ടി(ബ്രോണ്ടെ) ‌ (30 ജൂലൈ 1818 - 19 ഡിസംബർ 1848 ).
ബ്രോണ്ടി സഹോദരികൾ എന്ന പേരിൽ പ്രശസ്തരായ മൂന്ന് സഹോദരിമാരിൽ രണ്ടാമത്തെയാളാണ് എമിലി.
വതറിംഗ് ഹൈറ്റ്സ് എന്ന ഏക നോവലിന്റെ പേരിലാണ് അവർ അറിയപ്പെടുന്നത്.
ആംഗലേയ സാഹിത്യത്തിലെ ഒരു ക്ലാസിക് കൃതിയായി വതറിംഗ് ഹൈറ്റ്സ് പരിഗണിക്കപ്പെടുന്നു.
ഇംഗ്ലീഷ് സാഹിത്യത്തിലെ എറ്റവും പ്രസിദ്ധമായ കൃതിയായിട്ടാണ് ഇത് അറിയപ്പെടുന്നത്.
ഷാർലറ്റ് ബ്രോണ്ടി , ആനി ബ്രോണ്ടി എന്നീ സഹോദരിമാരും പാട്രിക്ക് ബ്രാൻവെൽ ബ്രോണ്ടി എന്ന ഒരു സഹോദരനും എമിലിക്ക് ഉണ്ടായിരുന്നു.
എല്ലിസ് ബെൽ എന്ന തൂലികാനാമവും എമിലി ബ്രോണ്ടി ഉപയോഗിച്ചിരുന്നു.
1818 ജൂലായ് 30-ന് ബ്രിട്ടനിലെ ബോർക്ക്ഷെയറിലെ തോർട്ടണിൽ പാട്രിക്ക് ബ്രോണ്ടെയുടെയും,മേരി ബ്രാൻവെല്ലിന്റെയും ആറ് മക്കളിൽ അഞ്ചാമത്തെ മകളായാണ് എമിലി ജനിച്ചത്.1820-ൽ ഇവരുടെ കുടുംബം ഹാർവോത്തിലേക്ക് താമസം മാറ്റി.
ഇവിടെ ഒരു ഗ്രന്ഥശാലയുടെ സംരക്ഷണ ചുമതല പാട്രിക്കിന് ലഭിച്ചു.
പുസ്തകങ്ഹളുമായുള്ള സഹവാസത്തിലൂടെ ബ്രോണ്ടെയുടെ സാഹിത്യത്തിലുണ്ടായിരുന്ന അഭിരുചി വർദ്ധിച്ചു.
1838-ൽ ഫാലിഫാക്സിനടുത്തുള്ള ഹിൽഹാളിലെ മിസ് പാച്ചെറ്റ്സ് ലേഡീസ് അക്കാദമിയിലെ അദ്ധ്യാപികയായിരിക്കെ എമിലി ഒരു നോവൽ എഴുതുകയുണ്ടായി.
തുടർന്ന് തന്റെ സ്വന്തം സഹോദരിയുമൊന്നിച്ച് സ്വന്തം വീട്ടിൽ തന്നെ ഒരു സ്കൂൾ ആരംഭിച്ചു.
എങ്കിലും കുട്ടികളുടെ അഭാവം മൂലം അവർക്ക് ഈ സംരംഭം നിർത്തേണ്ടതായി വന്നു.
എന്നാൽ എമിലിയുടെയും സഹോദരങ്ങളുടെയും കാവ്യരചനയിലുള്ള കഴിവ് ലോകത്തിന് മുമ്പിൽ കൊണ്ടു വരാൻ സഹായിയിച്ചത് ഈ സ്കൂളാണെന്ന് പറയാം.
എമിലിക്ക് നന്നായി എഴുതാൻ കഴിവുണ്ടെന്ന് ആദ്യം തിരിച്ചറിഞ്ഞത് അവരുടെ കുടുംബാംഗങ്ങൾ തന്നെയായിരുന്നു.
എമിലിയും സഹോദരിയുമായ ചാർലെറ്റും ആനിയും ചേർന്ന് 1846-ൽ തങ്ങളുടെ ആദ്യത്തെ കവിതാ സമാഹാരം പുറത്തിറക്കി.
തുടർന്ന് എമിലി 1847-ൽ തന്റെ നോവലായ വത്തറിങ്ങ് ഹെയ്റ്റ് പുറത്തിറക്കി.
നോവൽ ഒരു വിജയമായിരുന്നു എങ്കിലും സ്കൂളിലെയും വീട്ടിലെയും ജോലികൾ കഴിഞ്ഞ് സാഹിത്യ രചനക്ക് കൂടുതൽ സമയം ലഭിക്കാതെ വന്ന സാഹചര്യമാണുണ്ടായത്.
ഇതിനിടയിൽ ക്ഷയരോര ബാധിതയായ ഇവർ 1848 ഡിസംബർ 19-ാം തീയതി തന്റെ മുപ്പതാമത്തെ വയസ്സിൽ ഈ ലോകത്തോട് വിടപറഞ്ഞു.
എമിലി ബ്ലണ്ട്
എമിലി ഒലിവിയ ലോറ ബ്ലണ്ട് (ജനനം: ഫെബ്രുവരി 23, 1983) ഒരു ഇംഗ്ലീഷ് ചലച്ചിത്ര നടിയും നാടക നടിയും അതോടൊപ്പം ഒരു ഗായികയുമാണ്.
2001 ൽ ‘ ദ റോയൽ ഫാമിലി ’ എന്ന നാടകത്തിലൂടെ തന്റെ പ്രൊഫഷണൽ അരങ്ങേറ്റം നടത്തി.
രണ്ടു വർഷത്തിനു ശേഷം, 2003 ൽ ആദ്യമായി ടെലിവിഷൻ സിനിമയായ ബൗഡിക്കയിൽ പ്രത്യക്ഷപ്പെടുകയും തുടർന്ന് ഹെന്റി VIII എന്ന മിനി പരമ്പരയിൽ  രാജ്ഞിയുടെ ഭാഗ്യഹീനയായ അകമ്പടിക്കാരിയായ കാതറീൻ ഹോവാർഡിൻറെ വേഷത്തിൽ പ്രത്യക്ഷപ്പെടുകയും ചെയ്തു.
2004 ലെ ' മൈ സമ്മർ ലൗ ' എന്ന സിനിമയിലെ അവരുടെ പ്രകടനം ഏറ്റവും മികച്ച പുതുമുഖ വാഗ്ദാനത്തിനുള്ള ഈവനിംഗ് സ്റ്റാൻഡേർഡ് ബ്രിട്ടീഷ് ഫിലിം അവാർഡിന് അർഹയാക്കി.
‘ ഗിഡിയൻസ് ഡോട്ടർ ’ (2006) എന്ന ടെലിവിഷൻ സിനിമയിലെ അഭിനയത്തിന് മികച്ച സഹനടിക്കുള്ള ഗോൾഡൻ ഗ്ലോബ് അവാർഡ് ലഭിച്ചിരുന്നു.
അതേവർഷതന്നെ ‘ ദ ഡെവിൾ വിയേർസ് പ്രാഡ ’ എന്ന ചിത്രത്തിലെ അഭിനയത്തിന് മികച്ച സഹനടിയ്ക്കുള്ള ഗോൾഡൻ ഗ്ലോബ് നാമനിർദ്ദേശവും മികച്ച സഹനടിയ്ക്കുള്ള  BAFT അവാർഡ് നാമനിർദ്ദേശവും ലഭിക്കുകയുണ്ടായി.
2009 ൽ അവർക്ക് ആ വർഷത്തെ ബ്രിട്ടീഷ് കലാകാരിയ്ക്കുള്ള BAFTA ബ്രിട്ടാനിയ പുരസ്കാരം ലഭിച്ചു.
‘ ദ യംഗ് വിക്ടോറിയ ’ എന്ന ചിത്രത്തിലെ വിക്ടോറിയ രാജ്ഞി യുടെ വേഷം അവതരിപ്പിച്ചതോടെ അവർ കൂടുതൽ പ്രശസ്തയായി.
ഇതിലെ അഭിനയത്തിന് നല്ല നടിയ്ക്കുളള ഒരു ഗോൾഡൻ ഗ്ലോബ് പുരസ്കാരത്തിനുള്ള നാമനിർദ്ദേശവും ലഭിച്ചിരുന്നു.
2009 ൽ കുറ്റാന്വേഷണ ഹാസ്യ ചിത്രമായ വൈൽഡ് ടാർജറ്റിൽ ബിൽ നിഗ്ഗി , റൂപർട്ട് ഗ്രിൻറ് എന്നിവരോടൊപ്പം വേഷമിട്ടു.
റൊമാന്റിക് സയൻസ് ഫിക്ഷൻ ത്രില്ലറായ ‘ ദി അഡ്ജസ്റ്റ്മെന്റ് ബ്യൂറോ ’ (2011), ശാസ്ത്ര-ഫിക്ഷൻ ആക്ഷൻ ത്രില്ലറായ ‘ ലൂപ്പർ ’ (2012), ശാസ്ത്ര ഫിക്ഷൻ സൈനിക ചിത്രമായ ‘ എഡ്ജ് ഓഫ് ടുമോറോ ’ (2014) പോലെയുള്ള ചിത്രങ്ങളാണ് വാണിജ്യ വിജയം നേടുന്നതെന്ന് അവർ മനസ്സിലാക്കിയിരുന്നു.
മുൻ നടിയും അധ്യാപികയുമായ ജോവാനയുടേയും QC ബാരിസ്റ്റർ ഒലിവർ ബ്ലണ്ടിൻറേയും നാല് മക്കളിൽ രണ്ടാമത്തെയാളായി 1983 ഫെബ്രുവരി 23 ന് ലണ്ടൻ ബറോ ഓഫ് വാൻഡ്‌സ്‌വർത്തിലാണ് എമിലി ഒലിവിയ ലോറ ബ്ലണ്ട് ജനിച്ചത്.
ഫെലിസിറ്റി, സെബാസ്റ്റ്യൻ, സൂസന്ന എന്നിവരാണ് സഹോദരങ്ങൾ.
മുത്തച്ഛൻ മേജർ ജനറൽ പീറ്റർ ബ്ലണ്ടും പിതാവു വഴിയുള്ള അമ്മാവന്മാരിൽ  ഒരാൾ റീഗേറ്റിലെ കൺസർവേറ്റീവ് പാർലമെന്റ് അംഗമായ ക്രിസ്പിൻ ബ്ലണ്ടും ആയിരുന്നു.
അഭിനയിച്ച ചിത്രങ്ങൾ വർഷം സിനിമ കഥാപാത്രം കുറിപ്പുകൾ 2004 മൈ സമ്മർ ഓഫ് ലൌ ടാംസിൻ 2006 ദ ഡെവിൾസ് വിയേർഡ് പ്രാഡ എമിലി ചാൾട്ടൺ ഇറെസിസ്റ്റിബിൾ മാരാ 2007 വിന്റ് ചിൽ ഗേൾ ദ ജെയിൻ ആസ്റ്റിൻ ബുക്ക് ക്ലബ്ബ് പ്രൂഡി ഡാൻ ഇൻ റീയൽ ലൈഫ് റൂത്തി ഡ്രാപ്പർ ചാർലി വിൽസൺസ് വാർ ജെയിൻ ലിഡിൽ 2008 ദ ഗ്രേറ്റ് ബക്ക് ഹോവാർഡ് Valerie Brennan സൺഷൈൻ ക്ലീനിംഗ് Norah Lorkowski 2009 ദ യംഗ് വിക്ടോറിയ Queen Victoria 2010 ദ വുൾഫ്മാൻ Gwen Conliffe വൈൽഡ് ടാർജറ്റ് Rose ഗള്ളിവേർസ് ട്രാവൽസ് Princess Mary 2011 ഗ്നോമിയോ ജൂലിയറ്റ് Juliet (voice) ദ അഡ്ജസ്റ്റുമെൻറ് ബ്യൂറോ Elise Sellas സാൽമൺ ഫിഷിംഗ് ഇൻ ദ യെമൻ Harriet Chetwode-Talbot യുവേർസ് സിസ്റ്റേർസ് സിസ്റ്റർ Iris ദ മാപ്പെറ്റ്സ്് Miss Piggy's Receptionist Cameo 2012 ദ ഫൈവ് ഈയർ എൻഗേജ്മെൻറ് Violet Barnes ലൂപ്പർ Sara ആർതർ ന്യൂമാൻ Michaela Fitzgerald/Charlotte Fitzgerald 2013 ദ വിൻഡ് റൈസസ് Nahoko Satomi (voice) English dub 2014 Live.
: Edge of Tomorrow Sergeant Rita Vrataski ഇൻ ടു ദ വുഡ്സ് The Baker's Wife 2015 Sicario Kate Macer 2016 The Huntsman: Winter's War Freya ദ ഗേൾ ഓൺ ദ ട്രെയിൻ Rachel Watson 2017 ആനിമൽ ക്രാക്കേർസ് Zoe Huntington (voice) മൈ ലിറ്റിൽ പോണി:  ദ മൂവി Tempest Shadow/Fizzlepop Berrytwist (voice) 2018 എ ക്വയറ്റ് പ്ലേസ് ഷെർലക്ക് നോംസ് ജൂലിയറ്റ് (voice) മേരി പോപ്പിൻസ് റിട്ടേൺസ് മേരി പോപ്പിൻസ് 2020 വൈൽഡ് മൗണ്ടൻ തൈം റോസ്മേരി മൾഡൂൺ എ ക്വയറ്റ് പ്ലേസ് പാർട്ട് II എവെലിൻ ആബട്ട് 2021 ജംഗിൽ ക്രൂയിസ് ലില്ലി ഹൗട്ടൺ 2023 ഓപ്പൺഹൈമർ കാതറിൻ "കിറ്റി" ഓപ്പൺഹൈമർ ടെലിവിഷൻ അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ ↑
എമിലി ബ്ലാക്ക്‌വെൽ
നാൻസി ടാൽബോട്ട് ക്ലാർക്കിന് ശേഷം, ഇന്നത്തെ കേസ് വെസ്റ്റേൺ റിസർവ് യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടിയ രണ്ടാമത്തെ വനിതയാണ് എമിലി ബ്ലാക്ക്വെൽ (ഒക്ടോബർ 8, 1826 - സെപ്റ്റംബർ 7, 1910).
ഇംഗ്ലീഷ്: Emily Blackwell.
1993-ൽ ദേശീയ വനിതാ ഹാൾ ഓഫ് ഫെയിമിൽ അവളെ ഉൾപ്പെടുത്തി.
എമിലി ബ്ലാക്ക്‌വെൽ 1826 ഒക്ടോബർ 8-ന് ഇംഗ്ലണ്ടിലെ ബ്രിസ്റ്റോളിൽ ജനിച്ചു.
1832-ൽ കുടുംബം യുഎസിലേക്ക് കുടിയേറി, 1837 -ൽ ഒഹായോയിലെ സിൻസിനാറ്റിക്ക് സമീപം താമസമാക്കി.
അവളുടെ മൂത്ത സഹോദരി എലിസബത്തിന്റെ മാതൃകയിൽ നിന്ന് പ്രചോദനം ഉൾക്കൊണ്ട്, അവൾ ന്യൂയോർക്കിലെ ജനീവയിൽ മെഡിസിൻ പഠിക്കാൻ അപേക്ഷിച്ചു, അവിടെ അവളുടെ സഹോദരി 1849-ൽ ബിരുദം നേടിയെങ്കിലും നിരസിക്കപ്പെട്ട തുടർന്ന് അവളെ ഒരു വർഷത്തേക്ക് റഷ് മെഡിക്കൽ കോളേജിൽ പ്രവേശിപ്പിച്ചു, എന്നാൽ സംസ്ഥാന മെഡിക്കൽ സൊസൈറ്റി കോളേജിനെ തരം താഴ്ത്തിയതു മൂലം, അവൾക്ക് ഒരു സെമസ്റ്ററിൽ മാത്രമേ പങ്കെടുക്കാൻ കഴിഞ്ഞുള്ളൂ.
ഒടുവിൽ, വെസ്‌റ്റേൺ റിസർവ് യൂണിവേഴ്‌സിറ്റിയുടെ മെഡിക്കൽ ബ്രാഞ്ചിലെ ഒഹായോയിലെ ക്ലീവ്‌ലാൻഡിലെ മെഡിക്കൽ കോളേജിൽ അവളെ സ്വീകരിച്ചു, 1854 ൽ ബിരുദം നേടി.
1857-ൽ ബ്ലാക്ക്‌വെൽ സഹോദരിമാരും മേരി സക്രെസെവ്‌സ്കയും ചേർന്ന് നിർദ്ധനരായ സ്ത്രീകൾക്കും കുട്ടികൾക്കുമായി ന്യൂയോർക്ക് ആശുപത്രി സ്ഥാപിച്ചു.
ആദ്യം മുതൽ, എമിലി ആശുപത്രിയുടെ നടത്തിപ്പിന്റെയും ഫണ്ട് ശേഖരണത്തിന്റെയും ഉത്തരവാദിത്തം ഏറ്റെടുത്തു.
തുടർന്നുള്ള നാൽപ്പത് വർഷക്കാലം, അവൾ ശസ്ത്രക്രിയ, നഴ്സിംഗ്, ബുക്ക് കീപ്പിംഗ് എന്നിവയ്ക്ക് മേൽനോട്ടം വഹിച്ചുകൊണ്ട് ആശുപത്രി കൈകാര്യം ചെയ്തു.
ദീർഘകാല സാമ്പത്തിക സ്ഥിരത ഉറപ്പാക്കുന്ന ഫണ്ട് ആശുപത്രിക്ക് നൽകാൻ നിയമനിർമ്മാണ സഭയെ ബോധ്യപ്പെടുത്താൻ ബ്ലാക്ക്വെൽ അൽബാനിയിലേക്ക് പോയി.
16 മുറികളുള്ള വാടകവീട്ടിൽ പ്രവർത്തിച്ചിരുന്ന സ്ഥാപനത്തെ അവൾ ഒരു സമ്പൂർണ ആശുപത്രിയാക്കി മാറ്റി.
1874 ആയപ്പോഴേക്കും ആശുപത്രി പ്രതിവർഷം 7,000 രോഗികളെ സേവിച്ചു.
അമേരിക്കൻ ആഭ്യന്തരയുദ്ധകാലത്ത് , വുമൺസ് സെൻട്രൽ അസോസിയേഷൻ ഓഫ് റിലീഫ് സംഘടിപ്പിക്കാൻ ബ്ലാക്ക്വെൽ സഹായിച്ചു.
ഈ അസോസിയേഷൻ യുദ്ധത്തിൽ സേവനത്തിനായി നഴ്സുമാരെ തിരഞ്ഞെടുത്ത് പരിശീലിപ്പിച്ചു.
എമിലി, എലിസബത്ത് ബ്ലാക്ക്വെൽ, മേരി ലിവർമോർ എന്നിവരും യുണൈറ്റഡ് സ്റ്റേറ്റ്സ് സാനിറ്ററി കമ്മീഷന്റെ വികസനത്തിൽ ഒരു പ്രധാന പങ്ക് വഹിച്ചു.
യുദ്ധാനന്തരം, 1868-ൽ ബ്ലാക്ക്‌വെൽ സഹോദരിമാർ ന്യൂയോർക്ക് സിറ്റിയിൽ വനിതാ മെഡിക്കൽ കോളേജ് സ്ഥാപിച്ചു.
എമിലി പ്രസവചികിത്സ പ്രൊഫസറായി, 1869-ൽ, ലണ്ടൻ സ്കൂൾ ഓഫ് മെഡിസിൻ ഫോർ വുമൺ രൂപീകരിക്കാൻ സഹായിക്കുന്നതിനായി എലിസബത്ത് ലണ്ടനിലേക്ക് മാറിയപ്പോൾ, എമിലി കോളേജിന്റെ ഡീനായി.
1876-ൽ ഇത് മൂന്ന് വർഷത്തെ ബിരുദം നൽകുന്ന സ്ഥാപനമായി മാറി, 1893-ൽ ഇത് ഒരു നാല് വർഷത്തെ ബിരുദകോളേജായി മാറി.
1899 ആയപ്പോഴേക്കും കോളേജ് 364 വനിതാ ഡോക്ടർമാരെ പരിശീലിപ്പിച്ചു.
റഫറൻസുകൾ ↑ "Dr. Emily Blackwell."
Retrieved: October 23, 2013.
↑ {{ cite book }} :  CS1 maint: location missing publisher ( link ) ↑ National Women's Hall of Fame, Emily Blackwell ↑
എമിലി ലെഹ്മസ് ബെർലിനിലെ എമിലി ലെഹ്‌മസിനും ഫ്രാൻസിസ്ക ടിബർട്ടിയസിനും വേണ്ടിയുള്ള മെമ്മോറിയൽ പ്ലേറ്റ്
എമിലി ലെഹ്മസ് (30 ഓഗസ്റ്റ് 1841 - 17 ഒക്ടോബർ 1932) ഒരു ജർമ്മൻ വൈദ്യനായിരുന്നു.
ഇംഗ്ലീഷ്: Emilie Lehmus.
ബെർലിനിലെ ആദ്യത്തെ വനിതാ ഡോക്ടർ എന്നാണ് അവർ അറിയപ്പെടുന്നത്.
അവർ ബെർലിനിൽ സ്ത്രീകൾക്കും കുട്ടികൾക്കുമായി ആദ്യത്തെ പോളിക്ലിനിക് സ്ഥാപിച്ചു..
ജർമ്മൻ ഗണിതശാസ്ത്രജ്ഞൻ സി.എൽ. ലെഹ്മസ് അവളുടെ അമ്മാവനും ജർമ്മൻ കവി ജോഹാൻ ആദം ലെഹ്മസ് (1707-1788) അവളുടെ മുത്തച്ഛനുമായിരുന്നു.
ജർമ്മനിയിലെ ഫുർത്തിൽ പാസ്റ്റർ ഫ്രെഡ്രിക്ക് ലെഹ്മസിന്റെ മകളായി ജനിച്ചു.
ലെഹ്മസിനും അവളുടെ അഞ്ച് സഹോദരിമാർക്കും അക്കാലത്ത് സ്ത്രീകൾക്ക് അസാധാരണമായിരുന്ന ഉന്നത വിദ്യാഭ്യാസം ലഭിച്ചിരുന്നു.
ഭാഷാ അദ്ധ്യാപികയാകാൻ പാരീസിലെ സ്കൂൾ പഠനം പൂർത്തിയാക്കിയ ശേഷം, ലെഹ്മസ് ഫൂർത്തിലെ മരിയൻസ്റ്റിഫ്റ്റിൽ അദ്ധ്യാപനം.
എമിലിയെ ജർമ്മൻ വനിതാ ദന്തഡോക്ടറായ ഹെൻറിറ്റ് ഹിർഷ്ഫീൽഡ്-ടിബുർട്ടിയസിന് പരിചയപ്പെടുത്തിയ അവളുടെ സഹോദരി സൂറിച്ചിൽ മെഡിസിൻ പഠിക്കാൻ എമിലിയെ പ്രേരിപ്പിച്ചു.
പുരുഷ ഡോക്ടർമാരാൽ പരിശോധിക്കപ്പെടാൻ പലപ്പോഴും ഭയപ്പെടുന്ന സ്ത്രീകളെ സഹായിക്കാൻ എമിലി വൈദ്യശാസ്ത്രം , പ്രത്യേകിച്ച് ഗൈനക്കോളജി പഠനവിഷയമായി തിരഞ്ഞെടുത്തു.
എമിലി 1870-ൽ ഡോക്ടറേറ്റ് നേടി, സ്വിസ് സർവകലാശാലയിൽ നിന്ന് മെഡിക്കൽ ബിരുദം നേടുന്ന ആദ്യത്തെ ജർമ്മൻ വനിതയായി.
1864 മുതൽ സ്ത്രീകൾക്ക് അവിടെ പ്രഭാഷണങ്ങളിൽ പങ്കെടുക്കാൻ അനുവാദമുണ്ടായിരുന്നു, എന്നാൽ ഈ സമയം വരെ, വിദ്യാർത്ഥികളിൽ ഭൂരിഭാഗവും റഷ്യക്കാർ ആയിരുന്നു.
അവളുടെ ക്ലാസ്സിൽ വേറെ എട്ട് സ്ത്രീകൾക്കൂടി ഉണ്ടായിരുന്നു.
ഹെൻറിയെറ്റ് ഹിർഷ്‌ഫീൽഡ്-ടിബുർട്ടിയസിന്റെ ഭാര്യാസഹോദരി ഫ്രാൻസിസ്ക ടിബുർട്ടിയസിനെ (1842-1927) പരിചയപ്പെടുന്നത് ഇവിടെ വെച്ചാണ്.
വൈദ്യശാസത്ര വിദ്യാലയത്തിലെ പഠനത്തിനുശേഷം, എമിലി ഡ്രെസ്ഡനിലെ ഗൈനക്കോളജിസ്റ്റും പ്രസവചികിത്സകനുമായ ഫ്രാൻസ് വോൺ വിങ്കലുമായി ഇന്റേൺഷിപ്പ് പൂർത്തിയാക്കി.
1877-ൽ എമിലിയും ഫ്രാൻസിസ്കയും ചേർന്ന് ബെർലിൻ-മിറ്റെയിൽ സ്‌കോൺഹൗസർ സ്ട്രാസെ 23/24 എന്ന സ്ഥലത്ത് ഒരു വനിതാ ക്ലിനിക്ക് സ്ഥാപിച്ചു.
നിരവധി കോടതി നിരോധനങ്ങളും അപവാദങ്ങളും ഉൾപ്പെടെയുള്ള എതിർപ്പുകൾക്കിടയിലും, അവരുടെ ക്ലിനിക്ക് ധാരാളം രോഗികളെ ആകർഷിച്ചു.
1881-ൽ ഇരുവരും ചേർന്ന് "Poliklinik für Frauen" സ്ഥാപിച്ചു, അത് പിന്നീട് ഒരു ആധുനിക ശസ്ത്രക്രിയാ ക്ലിനിക്കായി വികസിപ്പിക്കുകയും യുവ വനിതാ ഡോക്ടർമാർക്ക് പ്രത്യേക പരിശീലന അവസരങ്ങൾ നൽകുകയും ചെയ്തു.
ക്ളിനിക്കിലെ ചികിൽസയ്ക്ക് പത്ത് പെൻഫെനിഗ് മാത്രമേ ഉണ്ടായിരുന്നുള്ളൂ.
താങ്ങാൻ കഴിയാത്ത സ്ത്രീകൾക്ക് സൗജന്യമായി ചികിത്സ നൽകി.
റഫറൻസുകൾ ↑ Emilie Lehmus at Ärztinnen im Kaiserreich (database of female physician of the German Empire (1871-1918) compiled and maintained by the institute for medical history of the Charité , retrieved 2016-09-21) 1 2 3 ↑ Correspondent of and for Germany from 24 December 1874.
എമിലി വില്യംസൺ ഇംഗ്ലീഷ് വിലാസം https://ml.wikipedia.org/wiki/Emily_Williamson
ഒരു പരിസ്ഥിതി പ്രവർത്തകയും ഇംഗ്ലീഷ്കാരിയായ മനുഷ്യസ്‌നേഹിയുമായിരുന്നു എമിലി വില്യംസൺ , നീ ബാറ്റ്സൺ (17 ഏപ്രിൽ 1855 - 12 ജനുവരി 1936).
1891 ൽ എലിസ ഫിലിപ്സിനൊപ്പം റോയൽ സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സിന്റെ (ആർ‌എസ്‌പിബി) സഹസ്ഥാപകയായിരുന്നു.
സൊസൈറ്റി പ്ലൂമേജ് ലീഗായി ആരംഭിക്കുകയും ഇത് സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സ് ആയി മാറുകയും 1904 ൽ 'റോയൽ' പദവി ലഭിക്കുകയും ചെയ്തു.
1891 ൽ മാഞ്ചസ്റ്ററിൽ ജെന്റിൽ വുമൺസ് എംപ്ലോയ്‌മെന്റ് അസോസിയേഷനും സ്ഥാപിച്ചു.
1855 ഏപ്രിലിൽ ലങ്കാസ്റ്ററിലെ ഹൈഫീൽഡിലാണ് എമിലി ബാറ്റ്സൺ ജനിച്ചത്.
ഫ്രെഡറിക് സെപ്റ്റിമസ് ബാറ്റ്സന്റെയും എലിസ ഫ്രോസ്റ്റിന്റെയും മകളായിരുന്നു.
1882 ജൂൺ 8 ന് റോബർട്ട് വുഡ് വില്യംസണുമായുള്ള വിവാഹത്തിനുശേഷം അവർ ഡിഡ്‌സ്ബറിയിൽ താമസമാക്കി.
1912 ൽ സർറേയിലെ ബ്രൂക്കിലേക്ക് താമസം മാറ്റുന്നതുവരെ അവിടെ താമസിച്ചു.
1931 ൽ അവർ ജീവിതകാലം മുഴുവൻ ലണ്ടനിലേക്ക് മാറി.
1936 ജനുവരി 12 ന് 80 ആം വയസ്സിൽ കെൻസിങ്ടണിലെ വീട്ടിൽ വച്ച് അവർ മരിച്ചു.
റോയൽ സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സ്
പക്ഷികളുടെ എണ്ണം കുറയുകയും പ്ലൂം വേട്ടയുടെ ക്രൂരതയും കാരണം ഫാഷനിൽ പക്ഷി തൂവലുകൾ ഉപയോഗിക്കുന്നത് വില്യംസൺ അംഗീകരിച്ചില്ല.
1889 ഫെബ്രുവരിയിൽ അവർ സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സ് സ്ഥാപിച്ചു.
ഒരു കൂട്ടം സ്ത്രീകൾ മിക്ക പക്ഷികളിൽ നിന്നും തൂവൽ ധരിക്കില്ലെന്ന് പ്രതിജ്ഞയെടുത്തു.
വ്യക്തമായ അപവാദങ്ങളിൽ ഭക്ഷണത്തിനായി കൊല്ലപ്പെട്ട പക്ഷികളും ഉൾപ്പെടുന്നു.
എമിലി ഷെങ്കൽ ഇംഗ്ലീഷ് വിലാസം https://ml.wikipedia.org/wiki/Emilie_Schenkl
നേതാജി സുഭാഷ് ചന്ദ്രബോസിന്റെ സഹയാത്രികയും ഭാര്യയുമായിരുന്നു എമിലി ഷെങ്കൽ (26 ഡിസംബർ 1910 – മാർച്ച് 1996).
ഓസ്ട്രിയൻ സ്വദേശിയായിരുന്നു.
1910 ഡിസംബർ 26-ന് വിയന്നയിൽ ഒരു കത്തോലിക്ക കുടുംബത്തിൽ ജനിച്ചു.
എമിലിയുടെ പിതാവിന് മകളെ പഠിപ്പിക്കുവാൻ താല്പര്യമുണ്ടായിരുന്നില്ല.
വൈകി പഠനം തുടങ്ങിയ എമിലിയുടെ പുരോഗതിയിൽ തൃപ്തനാവാതെ പിതാവ് എമിലിയെ കന്യാസ്ത്രീ ആക്കുവാനായി ഒരു മഠത്തിൽ ചേർത്തു.
നാലു വർഷം അവിടെ കഴിഞ്ഞുവെങ്കിലും ഒരു കന്യാസ്ത്രീ ആകുവാൻ താല്പര്യമില്ലാതെ എമിലി സ്കൂളിലേക്ക് മടങ്ങി, തന്റെ ഇരുപതാം വയസ്സിൽ സ്കൂൾ വിദ്യാഭ്യാസം പൂർത്തിയാക്കി.
അപ്പോഴേക്കും ദി ഗ്രേറ്റ് ഡിപ്രഷൻ എന്നറിയപ്പെട്ട സാമ്പത്തികമാന്ദ്യം യൂറോപ്പിൽ ആരംഭിച്ചിരുന്നു.
തന്മൂലം എമിലി കുറച്ചു വർഷങ്ങൾ തൊഴിൽ രഹിതയായി കഴിഞ്ഞു.
ഡോ. മാഥൂർ എന്ന പൊതു സുഹൃത്താണ് എമിലിയെ സുഭാഷ് ചന്ദ്ര ബോസിന് പരിചയപ്പെടുത്തിയത്.
ബോസ് ‘’ ദി ഇന്ത്യൻ സ്ട്രഗിൾ ’’ എന്ന പുസ്തകം എഴുതിക്കൊണ്ടിരുന്ന കാലമായിരുന്നു അത്.
എഴുത്തിൽ തന്നെ സഹായിക്കുവാൻ ഷോർട്ട് ഹാൻഡും ഇംഗ്ലീഷ് ഭാഷാപരിചയവും ഉണ്ടായിരുന്ന എമിലിയെ ബോസ് നിയമിച്ചു.
അധികം വൈകാതെ പ്രണയത്തിലായ അവർ 1937-ൽ ഹിന്ദുമതാചാരപ്രകാരം വിവാഹിതരായി.
എന്നാൽ ഈ വിവാഹത്തിന് പുരോഹിതനോ സാക്ഷികളോ നിയമപ്രകാരമുള്ള രേഖകളോ ഉണ്ടായിരുന്നില്ല.
ഇന്ത്യയിലേക്ക് മടങ്ങിയ ബോസ്സ് പിന്നീട് 1941 ഏപ്രിലിലും 1943 ഫെബ്രുവരിയിലും നാസി ജർമ്മനിയിലെത്തി .
ബെർലിനിൽ
ബെർലിനിൽ ബോസിന് താമസിക്കുവാൻ ഒരു ആഡംബര വസതി ഒരുക്കിയിരുന്നു.
അദ്ദേഹത്തെ സേവിക്കുവാൻ ബട്ട്ലർ, പാചകക്കാരൻ, തോട്ടക്കാരൻ തുടങ്ങിയ സൗകര്യങ്ങൾ എസ് എസ്സ് ഒരുക്കിയിരുന്നു.
എമിലി അദ്ദേഹത്തോടൊപ്പം അവിടെ താമസം തുടങ്ങി.
എന്നാൽ ജർമ്മൻ ഉദ്യോഗസ്ഥർക്ക് എമിലിയെ അത്ര പഥ്യമായിരുന്നില്ല.
യുദ്ധക്കെടുതികളുടെ കാലത്ത് ഒരു സുഖജീവിതം തേടി ബോസിനൊപ്പം കൂടിയ ഒരാൾ എന്ന നിലക്കാണ് പലരും എമിലിയെ കണ്ടത്.
ബോസും എമിലിയും  വിവാഹിതരായിരുന്നു എന്നവർ കരുതിയില്ല.
1942 നവംബറിൽ എമിലി ഒരു പെൺകുഞ്ഞിന് ജന്മം നൽകി.
1943 ഫെബ്രുവരിയിൽ എമിലിയേയും മകളേയും വിട്ട് ബോസ് ഒരു ജർമ്മൻ അന്തർവാഹിനിയിൽ ജപ്പാന്റെ അധീനതയിലായിരുന്ന തെക്കുകിഴക്കൻ ഏഷ്യയിലെത്തി.
അവിടെ ജപ്പാന്റെ സഹായത്തോടെ ഇന്ത്യൻ നാഷണൽ ആർമിയും ആസാദ് ഹിന്ദ് എന്ന പേരിൽ സ്വതന്ത്ര ഇന്ത്യക്കായി ഒരു താൽക്കാലിക ഭരണകൂടവും സ്ഥാപിച്ചു.
1945 ഓഗസ്റ്റ് 18-ന് തായ്‌വാനിലെ തായ്പേയിൽ ഉണ്ടായ ഒരു വിമാനാപകടത്തിൽ ബോസ് കൊല്ലപ്പെട്ടുവെന്ന് കരുതപ്പെടുന്നു.
എമിലിയും മകളും യുദ്ധത്തെ അതിജീവിച്ചു.
വിവാഹശേഷമുള്ള 9 വർഷത്തിനിടയിൽ മൂന്നുവർഷം മാത്രമേ എമിലിയും ബോസും ഒരുമിച്ച് കഴിഞ്ഞുള്ളൂ.
യുദ്ധത്തിനു ശേഷം എമിലി ഒർ ട്രങ്ക് ഓഫീസിൽ ജോലി ചെയ്ത് തന്റെ മാതാവും മകളുമടങ്ങുന്ന കുടുംബം പുലർത്തി.
സുഭാഷ് ചന്ദ്ര ബോസിന്റെ സഹോദരൻ ശരത്ചന്ദ്ര ബോസ് എമിലിയേയും മകളേയും ഓസ്റ്റ്രിയയിൽ സന്ദർശിച്ചിരുന്നു.
ബോസിന്റെ കുടുംബം അവരെ സ്വീകരിച്ചിരുന്നുവെങ്കിലും എമിലി ഒരിക്കലും ഇന്ത്യ സന്ദർശിച്ചില്ല.
പിൽക്കാലത്തും ബോസുമായുള്ള ബന്ധത്തെക്കുറിച്ച് സംസാരിക്കുവാൻ എമിലി താല്പര്യം കാണിച്ചില്ല.
1996-ൽ അവർ അന്തരിച്ചു.
അവലംബം 1 2 3 4 Gordon 1990 , പുറം.
sfn error: no target: CITEREFGordon1990 ( help ) ↑ Hayes 2011 , പുറം.
sfn error: no target: CITEREFHayes2011 ( help ) ↑ Gordon 1990 , പുറങ്ങൾ.
sfn error: no target: CITEREFGordon1990 ( help ) 1 2 Gordon 1990 , പുറം.
sfn error: no target: CITEREFGordon1990 ( help ) ↑ Bose 2005 , പുറം.
sfn error: no target: CITEREFBose2005 ( help ) ↑ Hayes 2011 , പുറം.
sfn error: no target: CITEREFHayes2011 ( help ) 1 2 Santhanam 2001 .
sfn error: no target: CITEREFSanthanam2001 ( help )
എമിലി വിനിഫ്രെഡ് ഡിക്‌സൺ
എമിലി വിനിഫ്രെഡ് ഡിക്‌സൺ (13 ജൂലൈ 1866 - 19 ജനുവരി 1944) അയർലണ്ടിലെ റോയൽ കോളേജ് ഓഫ് സർജൻസിലെ ആദ്യത്തെ വനിതാ ഫെലോ ആയിരുന്ന ഒരു ഐറിഷ് ഡോക്ടറായിരുന്നു.
ഇംഗ്ലീഷ്: Emily Winifred Dickson .
ഗ്രേറ്റ് ബ്രിട്ടനിലെയും അയർലൻഡിലെയും റോയൽ കോളേജ് ഓഫ് സർജറിയിലെ ആദ്യത്തെ വനിതാ ഫെല്ലോ കൂടിയായിരുന്നു അവർ.
അൾസ്റ്റർ ലിബറൽ പാർലമെന്റ് അംഗം തോമസ് അലക്‌സാണ്ടർ ഡിക്‌സണിന്റെ അഞ്ചാമത്തെ കുട്ടിയായിരുന്നു ടൈറോൺ കൗണ്ടിയിലെ ഡംഗാനനിൽ ജനിച്ച എമിലി.
അവളുടെ അമ്മ എലിസബത്ത് (മക്‌ഗീഗ്) അവളുടെ കുട്ടിക്കാലത്തിന്റെ ഭൂരിഭാഗവും രോഗിയായിരുന്നതിനാൽ, വീട്ടിൽ ഡോക്ടർമാരുടെ സാന്നിദ്ധ്യം സാധാരണമായിരുന്നു.
ഏഴു മക്കളിൽ രണ്ടാമത്തെ ഇളയവളായിരുന്നു ഡിക്‌സൺ; ബാക്കിയുള്ളവർ മൂന്ന് ആൺകുട്ടികളും (ജെയിംസ്, ജോൺ മക്ഗീഗ്, തോമസ്) നാല് പെൺകുട്ടികളും (സാറാ ലൂയിസ്, മേരി, എമിലി, എഡിത്ത്) ആയിരുന്നു.
സ്‌കൂൾ പഠനത്തിനു ശേഷം ഒരു വർഷത്തോളം എമിലി അമ്മയെ പരിചരിച്ചു.
തുടർന്ന് കുടുംബത്തിന്റെ പിന്തുണയോടെ അവൾ ഡോക്ടറാകാൻ തീരുമാനിച്ചു.
ബെൽഫാസ്റ്റിലെ മിസിസ് ബയേഴ്‌സ് ലേഡീസ് കൊളീജിയറ്റ് സ്‌കൂളിൽ നിന്ന് വിദ്യാഭ്യാസം നേടിയ അവർ അവിടെ നിന്ന് ലണ്ടനിലെ ഹരോൾഡ് ഹൗസ് സ്‌കൂളിലേക്ക് ചേർന്നു.
അവളുടെ സഹോദരൻ ജെയിംസ് 1880 മുതൽ 1885 വരെ ഡംഗനൺ ബറോയിലെ അൾസ്റ്റർ ലിബറൽ പാർട്ടി പാർലമെന്റ് അംഗമായിരുന്നു.
മാഹിരി ബ്ലാക്ക് തിരഞ്ഞെടുക്കപ്പെടുന്നതുവരെ അദ്ദേഹം പാർലമെന്റിലെ ഏറ്റവും പ്രായം കുറഞ്ഞ അംഗമായിരുന്നു.
↑ 1 2 Lancet Obituary 1944 .
sfn error: no target: CITEREFLancet_Obituary1944 ( help ) ↑ {{ cite book }} :  CS1 maint: location missing publisher ( link ) ↑ Kelly 2012 , പുറം.
sfn error: no target: CITEREFKelly2012 ( help ) ↑ Royal College of Surgeons Archives 2012 .
sfn error: no target: CITEREFRoyal_College_of_Surgeons_Archives2012 ( help ) ↑ RSCI Heritage Emily Dickson .
sfn error: no target: CITEREFRSCI_Heritage_Emily_Dickson ( help ) ↑ Ulster Scots Women in History , പുറം.
sfn error: no target: CITEREFUlster_Scots_Women_in_History ( help ) ↑ MWF Obituary 1944 , പുറം.
sfn error: no target: CITEREFMWF_Obituary1944 ( help ) ↑ Rayment's House of Commons page .
sfn error: no target: CITEREFRayment ' s_House_of_Commons_page ( help ) ↑ Telegraph 2015 .
sfn error: no target: CITEREFTelegraph2015 ( help )
എമിലി ഷിറെഫ് ഇംഗ്ലീഷ് വിലാസം https://ml.wikipedia.org/wiki/Emily_Shirreff
സ്ത്രീകളുടെ ഉന്നത വിദ്യാഭ്യാസത്തിനും ഇംഗ്ലണ്ടിലെ ഫ്രോബിലിയൻ തത്വങ്ങളുടെ വികാസത്തിനുമുള്ള പ്രസ്ഥാനത്തിന്റെ തുടക്കക്കാരിയായിരുന്നു എമിലി ആൻ എലിസ ഷിറെഫ് (3 നവംബർ 1814 - മാർച്ച് 20, 1897) .
റിയർ-അഡ്മിറൽ വില്യം ഹെൻറി ഷിറെഫ് (1785–1847), എലിസബത്ത് ആൻ ഷിറെഫ് എന്നിവർക്ക് ജനിച്ച നാല് പെൺമക്കളിൽ രണ്ടാമതായി 1814 നവംബർ 3 ന് എമിലി ജനിച്ചു.
സഹോദരി മരിയ ഷിറെഫുമായി (പിന്നീട് ഗ്രേ) അവർ വളരെ അടുപ്പത്തിലായിരുന്നു.
അവരുമായി വിദ്യാഭ്യാസ, എഴുത്ത് പ്രോജക്ടുകളുമായി സഹകരിച്ചിരുന്നു.
എമിലിയെയും സഹോദരിമാരെയും ചെറുപ്പം മുതലേ ഒരു ഫ്രഞ്ച്കാരിയായ ഗൃഹാദ്ധ്യാപിക അഡെലെ പിക്കറ്റ് പഠിപ്പിച്ചിരുന്നതിനാൽ അവർക്ക് പരിമിതമായ വിദ്യാഭ്യാസം ഉണ്ടായിരുന്നു.
1820 കളിൽ കുടുംബം ഫ്രാൻസിൽ താമസിച്ചു.
എമിലി ചെറുപ്രായത്തിൽ തന്നെ പണ്ഡിതയായിരുന്നു.
പക്ഷേ ഏഴാമത്തെ വയസ്സിൽ കടുത്ത അസുഖം ബാധിച്ച അവർക്ക് അക്ഷരമാല വീണ്ടും പഠിക്കേണ്ടിവന്നു.
എമിലിക്ക് ജീവിതകാലം മുഴുവൻ അനാരോഗ്യം ഉണ്ടായിരുന്നു.
14-ആം വയസ്സിൽ അവളെ പാരീസിലെ ഒരു ബോർഡിംഗ് സ്കൂളിലേക്ക് അയച്ചു.
എന്നാൽ സ്കൂളിലെ പരുക്കൻ അവസ്ഥ എമിലിയുടെ മോശം ആരോഗ്യത്തെ ബാധിക്കുകയും ഒരു വർഷത്തിന് ശേഷം അവളെ നീക്കം ചെയ്യുകയും ചെയ്തു.
1829-ൽ, അവരുടെ പിതാവ് എച്ച്എംഎസ് വാർസ്പൈറ്റിന്റെ കമാൻഡർ ഏറ്റെടുക്കുകയും കുടുംബത്തെ ലോവർ നോർമാണ്ടിയിലെ അവ്രാഞ്ചിലേക്ക് മാറ്റുകയും ചെയ്തു.
1831-ൽ അവരുടെ പിതാവ് ജിബ്രാൾട്ടറിലേക്ക് നിയമിതനായി.
തന്റെ പെൺമക്കൾക്ക് മറ്റൊരു ഗൃഹാദ്ധ്യാപിക ആവശ്യമാണെന്ന് കരുതിയില്ല.
അവരുടെ ഔപചാരിക വിദ്യാഭ്യാസം അവസാനിപ്പിച്ചു.
മരിയയും എമിലിയും ഫ്രാൻസ്, സ്പെയിൻ, ഇറ്റലി എന്നിവിടങ്ങളിൽ വിപുലമായി സഞ്ചരിച്ച് 'സ്വയം മെച്ചപ്പെടുത്തൽ' വഴി വിദ്യാഭ്യാസം മെച്ചപ്പെടുത്തി.
പിതാവിന്റെ വിപുലമായ ലൈബ്രറിയിൽ വായിച്ചു.
പിതാവിന്റെ സമ്പർക്കത്തിലൂടെ യുഗത്തിലെ നിരവധി ബുദ്ധിജീവികളെ പരിചയപ്പെട്ടു.
ആദ്യകാല രചനകൾ
1834-ൽ ശ്രീമതി ഷിറഫ് തന്റെ പെൺമക്കളെ ഇംഗ്ലണ്ടിലേക്ക് തിരികെ കൊണ്ടുവന്നപ്പോഴാണ് എമിലിയും മരിയയും ആദ്യമായി ഒരുമിച്ച് എഴുതാൻ തുടങ്ങിയത്.
അവരുടെ ആദ്യ പ്രസിദ്ധീകരണം, ലെറ്റേഴ്സ് ഫ്രം സ്പെയിൻ ആൻഡ് ബാർബറി, 1835-ൽ പ്രസിദ്ധീകരിച്ചു.
1841-ൽ മരിയ വിവാഹിതയായെങ്കിലും രണ്ട് സഹോദരിമാരും ഒരുമിച്ച് എഴുതുന്നത് തുടരുകയും അജ്ഞാതമായി പാഷൻ ആൻഡ് പ്രിൻസിപ്പിൾ എന്ന റൊമാന്റിക് നോവൽ പ്രസിദ്ധീകരിക്കുകയും ചെയ്തു.
1850-ൽ അവർ സ്ത്രീകളെ അഭിസംബോധന ചെയ്യുന്ന സ്വയം സംസ്ക്കാരത്തെക്കുറിച്ചുള്ള ചിന്തകൾ പ്രസിദ്ധീകരിച്ചു, അതിൽ അവർ പരമ്പരാഗത പെൺകുട്ടികളുടെ വിദ്യാഭ്യാസത്തെ നിരാകരിച്ചു, അത് സ്ത്രീകളെ പുരുഷന്മാരെ ആശ്രയിക്കാൻ മാത്രം പരിശീലിപ്പിക്കുകയും സ്വയം ചിന്തിക്കാൻ അവരെ പഠിപ്പിക്കാതിരിക്കുകയും ചെയ്തു.
1858-ൽ, ഷിറഫ് തന്റെ ആദ്യത്തെ പ്രധാന സോളോ കൃതിയായ ബൗദ്ധിക വിദ്യാഭ്യാസവും സ്ത്രീകളുടെ സ്വഭാവത്തിലും സന്തോഷത്തിലും അതിന്റെ സ്വാധീനവും പ്രസിദ്ധീകരിച്ചു, ഇത് സ്ത്രീകളെ 'പുരുഷന്റെ കീഴാളർ' ആയി പഠിപ്പിക്കേണ്ടതില്ലെന്ന എമിലിയുടെ വിശ്വാസത്തെ കൂടുതൽ എടുത്തുകാണിച്ചു.
In 1858, Shirreff published her first major solo work Intellectual Education and its Influence on the Character and Happiness of Women , which further highlighted Emily's belief that women should not be educated as 'man's subordinate'.
വിദ്യാഭ്യാസ ജോലി
1870-കളിൽ, സഹോദരിമാർ വിദ്യാഭ്യാസം പ്രോത്സാഹിപ്പിക്കുന്നതിൽ സജീവമായി ശ്രദ്ധ കേന്ദ്രീകരിച്ചു.
എമിലി നോർത്ത് ലണ്ടൻ കൊളീജിയറ്റ് സ്‌കൂളിന് വേണ്ടി ധനസമാഹരണം നടത്തുകയും സ്ത്രീകളുടെ വിദ്യാഭ്യാസത്തെക്കുറിച്ചുള്ള പ്രബന്ധങ്ങൾ എഴുതുകയും ചെയ്തു.
She was the second mistress of Girton College, Cambridge Shirreff remained connected to the college until her death.
ഗിർട്ടൺ കോളേജിലെ രണ്ടാമത്തെ യജമാനത്തിയായിരുന്നു അവർ.[9]
അവളുടെ മരണം വരെ ഷിറഫ് കോളേജുമായി ബന്ധപ്പെട്ടിരുന്നു.
ഫ്രോബെൽ സൊസൈറ്റിയുടെ സ്ഥാപകരിൽ ഒരാളായിരുന്നു എമിലി, 1876 മുതൽ മരണം വരെ അതിന്റെ പ്രസിഡന്റായിരുന്നു.
കിന്റർഗാർട്ടൻ വിദ്യാഭ്യാസത്തെക്കുറിച്ച് അവൾ നിരവധി ലേഖനങ്ങളും ലഘുലേഖകളും എഴുതി.